Publication: Magyar Közlöny
Issue: MK-1998-100 (Year: 1998, Number: 100)
Era: 1990-2004
Section: 10/1993. (XII. 30.) MüM rendelet tartalmazza.
Paragraph Index: 869

b) A szakmai vizsga lebonyolítására vonatkozó sajátos szabályok a következőek: ba) a gyakorlati vizsga munkafeladatát a szakképesítésért felelős miniszter adja ki, bb) az írásbeli és gyakorlati vizsgarész ugyanazon a napon nem szervezhető meg, bc) nem tehet szóbeli vizsgát az a jelölt, akinek az írásbeli vagy a gyakorlati vizsgaeredménye — a vizsgabizottság határozata szerint — elégtelen, bd) a szóbeli vizsga eredménytelen, ha a jelölt bármely tantárgyból elégtelen teljesítményt nyújtott (értelemszerűen: aki egy tantárgyból nyújtott elégtelen teljesítményt, csak azt kell ismételnie), be) a szóbeli vizsga napját úgy kell meghatározni, hogy a javító tanároknak legalább 7 nap álljon rendelkezésére az írásbeli és a gyakorlati vizsgamunkák értékeléséhez. További 5—7 napot kell biztosítani a szakmai vizsgabizottság tagjainak ahhoz, hogy a jelöltek írásbeli és gyakorlati vizsgamunkáit, valamint a javító tanárok értékelési javaslatait megismerjék.

Source: https://magyarkozlony.hu/hivatalos-lapok/909a5953c3c2805a320f6682c6e0e5d6d0dc7761/dokumentumok/0b3a67bf69ffa05ccdd109a2e066c7ae3cc2fa70/letoltes